सड़क पर दुकानें और ऑटो की पार्किंग जनता को भुगतना पड़ रहा खामियाजा
श्योपुर शहर में अतिक्रमण हटाने और पार्किंग को व्यवस्थित करने की प्लानिंग पर काम चल रहा है। इस दिशा में शीघ्र ही बैठक कर योजना बनाएंगे। योजना पर अमल होते ही लोगों को राहत मिल सकेगी। दौलतराम गुप्ता, अध्यक्ष, नगरपालिका परिषद, श्योपुर
शीघ्र ही बैठक कर योजना बनाएंगे
ये है हालात
स्थान: पुरानी सब्जी मंडी
समय: दोपहर 2 बजे
हालात: संकरे मार्ग पर आधे से अधिक हिस्से में थड़ा जमाकर दुकान लगाई गई है। रास्ता रुक रहा है पर न ही नपा को इसकी चिंता है और न पुलिस को। सब्जी मंडी में आवागमन इन थड़ों के कारण ठप है। बमुश्किल पैदल राहगीर गुजर पा रहे हैं।
स्थान: शिवपुरी रोड
समय: दोपहर 2 बजे
हालात: गोदामों में माल अनलोड करने के लिए नो-एंट्री जोन के बावजूद ट्रक बेधड़क घुसा। हर रोज की भांति ट्रक रोकने की जहमत न पुलिस ने की और न ही नपा ने। अनलोड करने के लिए ट्रक को घंटों सड़क पर खड़ा रखा गया है। कमोबेश यह स्थिति शहर के सभी ट्रांसपोर्ट की है इसलिए कि ट्रैफिक पुलिस की ट्रांसपोर्ट संचालकों से सीधी बातचीत है।
आवागमन में अड़चन बना सड़क तक फैला सामान
शहर के अधिकांश बाजार में दुकानदार बिक्री के लिए सामान को सड़क तक फैलाकर रखते हैं। वहीं इस सामान के अलावा बड़ी तादाद में दुपहिया वाहन सड़क किनारे आड़े-तिरछे खड़े कर दिए जाते हैं। शहर के पाली रोड, बड़ौदा रोड व बायपास रोड पर सड़क के दोनों तरफ अतिक्रमण होने से मार्ग संकरा हो गया है। भारी वाहन की आवाजाही के बीच बार-बार ट्रैफिक जाम के हालात बन रहे हैं। साथ ही सड़क पर दुर्घटना होने का खतरा बना रहता है। लोगों ट्रैफिक व्यवस्था सुधार की मांग की है।
अभियान भी अंजाम तक नहीं पहुंंचाए
शहरवासियों का कहना है कि प्रशासन एवं नगरपालिका द्वारा समय-समय पर बाजार व मुख्य सड़क से अतिक्रमण हटाने के लिए मुहिम चलाई जाती है, लेकिन हर बार अंजाम तक पहुंचने से पहले ही मुहिम दम तोड़ देती है। कुछ माह पूर्व नगरपालिका प्रशासन ने सड़क सीमा निर्धारित कर मुख्य सड़क के दोनों तरफ लाइनिंग कराकर अतिक्रमण चिह्नित किए गए थे। कई अवैध निर्माण तोड़े भी गए, लेकिन इसका असर कुछ दिन ही नजर आया। बाद में हालात धीरे-धीरे बिगड़ते चले जाते हैं। नई नगर परिषद ने अब तक ऐसी पहल नहीं की है।खास बात यह है कि लोगों को प्रतिदिन परेशानी होती है, लेकिन अफसर कोई ध्यान नहीं दे रहे हैं। यही कारण है कि स्थिति प्रतिदिन बिगड़ती जा रही है।
अतिक्रमण हटाने की मुहिम भी कई माह से ठप
भास्कर संवाददाता | श्योपुर
श्योपुर शहर में बाजार में सुगम यातायात में अवैध कब्जे, ऑटो की बेतरतीब पार्किंग और नगरपालिका, ट्रैफिक अमले की लापरवाही बाधा बन रहे हैं। नगरपालिका कब्जा हटाने की पहल नहीं कर रही है और ट्रैफिक पुलिस भी हाथ पर हाथ रखकर बैठी है। संकरी गलियों में सड़क पर जमा दुकानें राहगीर को मुश्किल पैदा कर रही हैं।
एक जगह भी नहीं पार्किंग नहीं लोग हो रहे परेशान
शहर में पार्किंग व्यवस्था नहीं होने से बाहर से आने वाले वाहन दुकानों के सामने सड़क पर खड़े किए जा रहे हैं। इससे ट्रैफिक व्यवस्था बिगड़ रही है। खासकर मेन बाजार, पुराना बस स्टैंड तिराहा, नगरपालिका भवन के सामने, पाली रोड स्थित अंबेडकर पार्क के सामने मुख्य सड़क पर दिन में कई बार ट्रैफिक जाम की स्थिति बनती है। आसपास गांवों से खरीदारी आदि काम से आने वाले ग्रामीण अपनी ट्रैक्टर-ट्रॉली, जीप, बाइक आदि वाहन को बीच सड़क पर खड़े करते हैं। जिससे लोगों प्रतिदिन परेशानी होती है।
ट्रैफिक पुलिस का सहयोग नहीं करती नगरपालिका
बेतरतीब ट्रैफिक को सुधारने के लिए हम अभियान चलाने को तैयार हैं, लेकिन नपा हमें इसके लिए सहयोग करने के लिए तैयार नहीं है। आरपी वर्मा, यातायात प्रभारी, श्योपुर
श्योपुर। शहर के मैन बाजार में बीच रोड पर खडे ऑटो जिससे लोगों को परेशानी हो रही है।
hin_Deva hin_Deva hin_Deva hin_Deva bho_Deva hin_Deva hin_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva san_Deva hin_Deva hin_Deva hin_Deva hin_Deva hin_Deva hin_Deva